EkBass/fiwiki-20250220-pages-articles huggingface dataset:
Marko Pantermöller

Marko Pantermöller (s. 12. toukokuuta 1970 Lübz, Mecklenburg, Saksan demokraattinen tasavalta) on saksalainen fennisti ja skandinavisti. Hän on fennistiikan oppituolin haltija Greifswaldin yliopistossa. == Elämä == Pantermöller on opiskellut fennistiikkaa ja skandinavistiikkaa Greifswaldin Ernst-Moritz-Arndtin yliopistossa, Hankenissa Helsingissä ja Helsingin yliopistossa. Vuonna 2002 Pantermöller väitteli tohtoriksi Greifswaldin yliopistosta aiheella Die Problemgeschichte der sprachpflegerisch- lexikalischen Beurteilung, Klassifizierung und orthographischen Integration von Fremdwörtern im Finnischen, ja hänen väitöskirjansa palkittiin samana vuonna.uni-greifswald-foerdern.de (Memento vom 22. Februar 2014 im Internet Archive) Hänet nimitettiin vuonna 2010 Greifswaldin yliopiston fennistiikan professoriksi. Vuonna 2013 hän sai suomen kielen oppiaineen dosentin arvon Turun yliopistosta. == Tutkimus ja opetus == Pantermöller opettaa kieltä, kirjallisuutta ja kääntämistä. Hänen painopistealueitaan ovat kielensuunnittelu ja kielenhuolto, kieli-ideologia ja -politiikka, ortografia, käännösteoria ja -kritiikki sekä kielikontaktien ja kielenmuutoksen tutkimus, ensisijaisesti suomen kielen näkökulmasta. Habilitointityössään ja opetuksessaan hän käsittelee myös pienempiä itämerensuomalaisia kieliä. Pantermöller johti integroidun kurssikokoaisuuden Spracliche Vielfalt suunnittelua. Kokonaisuuteen kuuluu anglosaksisten, balttilaisten, suomalaisten, skandinaavisten ja slaavilaisten kielten ja kulttuurien tutkimus, ja Pantermöller on toiminut kurssikokonaisuuden vastuuhenkilönä. == Jäsenyydet == Pantermöller on useiden tieteellisten järjestöjen jäsen. Vuonna 2010 hänet nimitettiin Suomalaisen Kirjallisuuden Seuran kirjeenvaihtajajäseneksi. Pantermöller kuuluu myös Suomen Kielen Seuran julkaiseman Sananjalka-lehden toimitusneuvostoon. Vuoteen 2017 asti hän kuului myös Virittäjän toimitusneuvostoon. Pantermöller on toimeenpaneva johtaja Hans Werner Richter -säätiössärichter-stiftung.de ja toinen vuosittain järjestettävän pohjoismaiseen kulttuuriin keskittyvän Nordischer Klang -festivaalin johtajista.nordischerklang.de == Kunnianosoitukset == * 2018: Suomen leijonan ritarikunnan 1. luokan ritariristi. * 2017: Merkintä Greifswaldin yliopisto- ja hansakaupungin kultaiseen kirjaan (das Goldene Buch der Universitäts- und Hansestadt Greifswald).https://www.greifswald.de/de/verwaltung- politik/rathaus/pressemitteilungen/Engagierte-Greifswalder-beim-Stadtempfang- geehrt/ == Lähteet == Luokka:Saksalaiset kielitieteilijät Luokka:Fennougristit Luokka:Vuonna 1970 syntyneet Luokka:Elävät henkilöt
Ylistaron asemanseutu

Ylistaron asemanseutu on Seinäjoen kylä entisen Ylistaron kunnan alueella. Asemanseutu sijaitsee Ylistarosta Ilmajoelle johtavan Könnintien varressa, joka on yksi Suomen vanhimmista teistä. Kylän läpi kulkee myös Seinäjoelta Vaasaan kulkeva rata. Kylän asutus on levittäytynyt nauhamaisesti Könnintien varteen ja kylässä oli vuoden 2022 lopussa 424 asukasta. Kylään on talkoovoimin rakennettu esimerkiksi monitoimihalli, kylätalo sekä pururata. == Lähteet == == Aiheesta muualla == * Asemanseudun kehittämisyhdistyksen verkkosivut Luokka:Ylistaron kylät
Palle Simonsen

Palle Julius Skipper Simonsen (6. toukokuuta 1933 Sall – 16. huhtikuuta 2014) oli tanskalainen konservatiivisen kansanpuolueen poliitikko. Hän istui kansankäräjillä vuosina 1968–1975 ja 1977–1989 sekä toimi Tanskan sosiaaliministerinä 1982–1984 ja valtiovarainministerinä 1984–1989. ==Lähteet== ==Aiheesta muualla== * Palle Simonsen Tanskan kansankäräjien verkkosivuilla Luokka:Tanskan valtiovarainministerit Luokka:Vuonna 1933 syntyneet Luokka:Vuonna 2014 kuolleet
Aloha

pienoiskuva|Kukkia järjestetty lukemaan ALOHA. Valokuva vuodelta 1959. Aloha on havaijinkielinen sana, joka tarkoittaa ensisijaisesti rakkautta, minkä lisäksi sitä käytetään yleistervehdyksenä. "Aloha" tulee havaijinkielen sanoista alo ("keskuudessa") ja ha ("elämän henki"). Aloha on erittäin keskeinen osa havaijilaista kulttuuria, ja tervehdyksenä sitä voidaan käyttää niin tavattaessa kuin erkaantuessa. Havaijin osavaltion lempinimi on Aloha State. == Lähteet == Luokka:Havaijinkieliset sanat ja sanonnat
Ajdin Hrustic

Ajdin Hrustic (s. 5. heinäkuuta 1996) on australialainen jalkapalloilija, pelipaikaltaan hyökkäävä keskikenttäpelaaja. Hän on pituudeltaan 183-senttimetrinen. Hän edustaa Italian Serie A:ssa pelaavaa Hellas Veronaa. Hrustic lähti jo juniorina Eurooppaan, jossa hän pelasi Englannin, Itävallan, Saksan ja Alankomaiden juniorisarjoissa. Vuonna 2014 hän siirtyi FC Groningeniin, jonka edustusjoukkueeseen hän nousi ensimmäisen kerran huhtikuussa 2017. Hän pelasi Groningenissa 67 Eredivisien ottelua ja teki niissä viisi maalia. Syyskuussa 2020 hän siirtyi saksalaisseura Eintracht Frankfurtiin, jossa hän pelasi kahden vuoden aikana 34 Bundesliigan ottelua ja teki niissä kolme maalia. Kaudella 2021–2022 hän pelasi viisi ottelua Eintracht Frankfurtin voittamassa Eurooppa-liigassa. Loppuottelussa skotlantilaista Rangersia vastaan hän tuli jatkoajalla kentälle ja teki voiton ratkaisseessa rangaistuspotkukilpailussa joukkueensa toisen maalin. Syyskuussa 2022 Hrustic siirtyi italialaiseen Hellas Veronaan. Hrustic pelasi Australian A-maajoukkueessa ensimmäisen kerran kesäkuussa 2017 ystävyysottelussa Brasiliaa vastaan. MM-karsinnoissa hän on tehnyt maalin kesäkuussa 2021 Kuwaitia, lokakuussa 2021 Japania ja kesäkuussa 2022 Arabiemiraatteja vastaan. Hän on pelannut elokuun 2022 loppuun mennessä 19 A-maaottelua, joista 13 ottelua avauskokoonpanossa, ja tehnyt niissä kolme maalia. Hrusticin isä on alun perin bosnialainen ja äiti romanialainen. == Lähteet == Luokka:Australialaiset jalkapalloilijat Luokka:Vuonna 1996 syntyneet Luokka:Elävät henkilöt
Sela Molisa

Sela Molisa (15. joulukuuta 1950 – 21. elokuuta 2022 Port Vila) oli vanuatulainen poliitikko. Hän istui maansa parlamentin jäsenenä vuosina 1982–2012 ja toimi moneen otteeseen ministerinä, esimerkiksi neljästi talous-/kauppaministerinä. Vuosina 1983–1987 Molisa oli Vanuatun ulkoministeri.Vanuatu mourns passing of former parliamentarian Sela Molisa Loop VanuatuHon. Sela Molisa Parliament of the Republic of Vanuatu Lisäksi hän edusti vuosina 2014–2015 maataan suurlähettiläänä Kiinassa. Molisa opiskeli Etelä-Tyynenmeren yliopistossa Suvassa vuosina 1971–1973 ja Fiji School of Medicinessa vuonna 1974. Hän meni vuonna 1976 naimisiin poliitikko-runoilija Grace Mera Molisan (k. 2002) kanssa. Poliitikkona hän edusti Vanua'aku Patia ja kotisaarensa Espiritu Santon vaalipiirejä. == Lähteet == Luokka:Vanuatulaiset poliitikot Luokka:Ulkoministerit Luokka:Suurlähettiläät Luokka:Vuonna 1950 syntyneet Luokka:Vuonna 2022 kuolleet
Maailmanympäripurjehdus

Maailmanympäripurjehdus on maapallon kiertämistä purjeveneillä. Tätä tehdään kilpailu- ja harrastusmielessä, sekä yksin että joukkueissa. == Joukkueena == Ensimmäisenä historiassa maailman kiersi Juan Sebastián Elcanon johtama retkikunta, jonka Victoria-alus saapui Espanjaan syyskuussa 1522, mukanaan 18 elossa selvinnyttä, nälkiintymisestä ja keripukista kärsivää miestä, jotka olivat jääneet jäljelle Fernão de Magalhãesin viiden laivan miehistöstä. Nopeimmin pallon on kiertänyt kapteeni Francis Joyonin joukkue ajassa 40 päivää, 23 tuntia, 30 minuuttia ja 30 sekuntia vuonna 2017. Ensimmäinen maapallon kiertänyt nainen oli Jeanne Baret, joka pukeutui valeasuun ja liittyi Louis Antoine de Bougainvillen miehistöön, jonka tutkimusmatka kulki maapallon ympäri vuosina 1766–1769. Suomalainen Mikaela von Koskull kiersi pallon Whitbread Round the World Race -kilpailussa 12 hengen naisjoukkueen jäsenenä vuonna 1989. == Yksinään == Ensimmäinen maapallon kiertänyt yksinpurjehtija oli Joshua Slocum, joka purjehti vuosina 1895–1898Tieteen kuvalehti Historia 1/2014, s.48-55. Nopeimmin pallon on kiertänyt François Gabart vuonna 2017 ajassa 42 päivää, 16 tuntia, 40 minuuttia ja 35 sekuntia. Nuorin on Laura Dekker, joka kiersi maailman 16-vuotiaana vuonna 2012. Ensimmäinen suomalainen, joka purjehti yksin kilpaa maailman ympäri oli Harry ”Hjallis” Harkimo BOC Challenge -kilpailussa vuosina 1986–1987. Toinen oli Pentti Salmi samassa kilpailussa. Muita maapallon yksin kiertäneitä suomalaisia kilpapurjehtijoita ovat Tapio Lehtinen Golden Globe -kilpailussa (2019) ja Ari Huusela Vendée Globessa (2021). == Kilpailuja == * Golden Globe Race, yksinpurjehdus vanhanaikaisin varustein, järjestetään toista kertaa vuonna 2022 * Vendée Globe, joka neljäs vuosi järjestettävä yksinpurjehduskilpailu * The Ocean Race (tunnettiin aiemmin nimellä Whitbread Round the World Race) joukkuekilpailu, järjestetty eri muodoissa vuodesta 1973 alkaen kolmen vuoden välein * Jules Verne Trophy * The Ocean Globe Race 2023, joukkuekilpailu vuoden 1973 Whitbread Round the World Racen hengessä vanhanaikaisin varustein. * BOC Challenge (1982–1995) eli Around Alone (1998–2002) eli Velux 5 Oceans Race (2006–2011) == Harrastuksena == Vuoteen 2017 mennessä maailman ympäri oli purjehtinut ainakin 67 suomalaista venekuntaa. Vene-lehden mukaan ensimmäinen suomalainen maailmanympäripurjehtija oli Alex Hytönen vuonna 1981. == Katso myös == * Yksinpurjehdus maapallon ympäri, kirja historian ensimmäisestä maailmanympärysmatkasta == Lähteet == == Aiheesta muualla == === Dokumenttielokuvia === * Alex Holmes: Maiden (2018) === Kirjoja === * Tapio Lehtinen & Ari Pusa: Yksin seitsemällä merellä. Docendo, 2020. ISBN 9789522917676 === Verkossa === * Hjallis Harkimo purjehti ensimmäisenä suomalaisena yksin yli seitsemän meren Yle Luokka:Purjehdus
Kamaʻāina

Kama‘āina on havaijinkielinen termi, jolla viitataan Havaijin osavaltion pitkäaikaisiin asukkaisiin. Termillä ei oteta kantaa henkilön etniseen taustaan ja kama‘āina voi olla etninen havaijilainen tai kuka tahansa muu, joka asuu osavaltion alueella. Termi on peräisin havaijin kielen sanoista kama ("lapsi") ja ‘āina ("maa"). Etnisistä havaijilaisista käytetään nimitystä kanaka. Koska Havaijilla on paljon turisteja, kama‘āina on kätevä termi, jolla erotellaan toisistaan turisti ja paikalliset. Monet paikalliset yritykset tarjoavat kama‘āinoille ns. kama‘āina-alennuksen, joka on suuruudeltaan noin 10 %. Alennuksen saa usein esittämällä osavaltion myöntämän henkilökortin. == Lähteet == Luokka:Havaijinkieliset sanat ja sanonnat
Kleistogamia

Kleistogamia eli umpisiitos on kasvin avautumattomassa kukassa tapahtuva itsepölytys.Tieteen termipankki 5.9.2022: Kasvitiede: kleistogamia. Kleistogaamisia kukkia voivat tehdä esimerkiksi lehto-orvokki ja käenkaali, jotka kukkivat kevätkesällä ensin hyönteispölytteisin kukin ja myöhemmin kesällä avautumattomin kukin. Molemmilla lajeilla itsepölytteiset kukat voivat tuottaa avopölytteisiä kukkia enemmän siemeniä.Luontoportti: Lehto-orvokki (Viola mirabilis)Luontoportti: Käenkaali (Oxalis acetosella) == Lähteet == Luokka:Pölytys
Awer Mabil

Awer Bul Mabil (s. 15. syyskuuta 1995 Kakuma, Kenia) on australialainen jalkapalloilija, pelipaikaltaan laitahyökkääjä. Hän on pituudeltaan 179-senttimetrinen. Hän edustaa Espanjan La Ligassa pelaavaa Cádizia. Mabil aloitti liigauransa Australiassa. Hän siirtyi kesällä 2015 Tanskaan ja on pelannut lainalla myös Portugalissa ja Turkissa. Hän on pelannut Tanskan Superliigassa Midtjyllandin ja Esbjergin joukkueissa yhteensä 133 ottelua ja tehnyt niissä 20 maalia. Kaudella 2019–2020 hän voitti Midtjyllandin joukkueessa Tanskan liigamestaruuden. Mabil on pelannut Portugalin Primeira Ligassa Paços de Ferreiran joukkueessa 26 ottelua, joissa hän on tehnyt kaksi maalia, ja Turkin Superliigassa Kasımpaşan joukkueessa 11 ottelua, joissa hän on tehnyt kaksi maalia. Heinäkuussa 2022 hän siirtyi espanjalaisseura Cádiziin. Mabil pelasi Australian alle 20- ja alle 23-vuotiaiden maajoukkueissa. Hän pelasi Australian A-maajoukkueessa ensimmäisen kerran lokakuussa 2018 ystävyysottelussa Kuwaitia vastaan. Hän on pelannut elokuun 2022 loppuun mennessä 27 A-maaottelua, joista 16 ottelua avauskokoonpanossa, ja tehnyt niissä kuusi maalia: ensimmäisessä maaottelussaan Kuwaitia vastaan, tammikuussa 2021 Aasian-mestaruuskilpailujen otteluissa Palestiinaa ja Syyriaa vastaan, syyskuussa 2021 MM-karsintaottelussa Kiinaa vastaan, lokakuussa 2021 MM-karsinnassa Omania vastaan ja kesäkuussa 2022 ystävyysottelussa Jordaniaa vastaan. Vuoden 2022 MM-kilpailujen viimeisessä karsintaottelussa kesäkuussa 2022 Australia voitti Perun rangaistuspotkukilpailussa ja Mabil teki siinä joukkueensa viimeisen maalin, jonka jälkeen Perun pelaajan epäonnistuminen toi Australialle MM-kisapaikan. Mabil syntyi eteläsudanilaisille vanhemmille pakolaisleirillä Kakumassa, Keniassa. Hän muutti perheensä kanssa Australiaan vuonna 2006. == Lähteet == Luokka:Australialaiset jalkapalloilijat Luokka:Vuonna 1995 syntyneet Luokka:Elävät henkilöt
Dub FX

Benjamin Stanford (s. 11. kesäkuuta 1983 Melbourne, Australia), taiteilijanimi Dub FX, on australialainen performanssitaiteilija. Hänen esityksensä pohjautuvat reaaliajassa looper-pedaalilla ja efektipedaaleilla luotuihin monitasoisiin musiikkiteoksiin, jotka koostuvat vain hänen itsensä tekemistä äänimaisemista, beatboxaamisesta ja laulamisesta. Häntä pidetään ”live looping” -musiikin pioneerina, ja monet genren artistit nimeävät hänet innoittajakseen. Dub FX:n musiikissa on vaikutteita hip hop, dub, reggae ja drum and bass -genreistä, ja sanoitukset ottavat usein yhteiskunnallisesti kantaa. Pakettiautolla ympäri Eurooppaa kiertävänä katuesiintyjänä aloittanut Dub FX on uransa aikana myynyt satojatuhansia levyjä, ja esiintynyt useilla merkittävillä festivaaleilla ympäri maailman. == Elämä ja ura == Dub FX aloitti katusoittamisen vuonna 2006 soittamalla kitaraa taustanauhan päälle. Myöhemmin hän alkoi tehdä kokeiluja looper-pedaalilla, ja tunnusomainen tyyli alkoi muovautua. Vuonna 2009 Dub FX sai julkisuutta, kun hänen ”Love Someone” -kappaleesta Bristolissa kuvatusta videosta tuli viraalihitti YouTubessa. Uransa alkuaikoina Dub FX kiersi ja esiintyi yhdessä silloisen kumppaninsa Flower Fairyn (oikea nimi Shoshana Sadia) kanssa, ja uransa aikana hän on tehnyt yhteistöitä monen katutaiteilijan ja myös joidenkin tunnettujen artistien kanssa, kuten Capleton, Horace Andy, Jah 9, G Ras ja Kabaka Pyramid. Dub FX on julkaissut kuusi studioalbumia ja yhden remix-albumin ja yhden livekokoelman. == Diskografia == * Live in the Street (livekokoelma, 2007) * Everythinks a Ripple (2009) * A Crossworlds (yhdessä Siriuksen kanssa, 2010) * Everythinks a Rmx (remix-albumi, 2011) * Theory of Harmony (2013) * Thinking Clear (2016) * Roots (2020) * Branches (2020) == Lähteet == Luokka:Australialaiset performanssitaiteilijat Luokka:Australialaiset muusikot Luokka:Vuonna 1983 syntyneet Luokka:Elävät henkilöt
Hindawi

Hindawi oli luonnontieteen, tekniikan ja lääketieteen aloilla toiminut kaupallinen tiedekustantamo. Se julkaisi yli 230 vertaisarvioitua tiedejulkaisua sekä muutamia tieteellisiä monografioita. Niissä ilmestyi vuosittain noin 20 000 artikkelia. Kaikki tiedejulkaisujen artikkelit olivat vuonna 2007 avoimesti saatavia ja julkaistu avoimella lisenssillä (CC-BY). Artikkelien kirjoittajilta tai hänen taustataholtaan perittiin kuitenkin julkaisukohtaisesti vaihteleva julkaisumaksu (). Kustantamon perustivat Egyptissä vuonna 1997 Ahmed Hindawi ja hänen vaimonsa Nagwa Abdel-Mottaleb. Ahmed Hindawi perusti vuonna 2013 Lontoossa Hindawi Ltd:n, jonka omistukseen kustantamo siirtyi vuoteen 2017 mennessä. Vuonna 2021 tiedekustantamo John Wiley & Sons osti Hindawin. Yhtiön päätoimipaikaksi tuli Lontoo. Joulukuussa 2023 Wiley ilmoitti lopettavansa Hindawi-brändin käytön. Wiley havaitsi ongelmia Hindawin julkaisuissa ja poisti . Lisäksi Wiley lopetti 19 julkaisua, joista Hindawi oli vastuussa. Toukokuussa 2023 lopetettiin neljä julkaisua, koska "artikkelitehtaat" () vaikuttivat niihin merkittävästi. Joistakin julkaisuista oli löydetty "merkityksetöntä hölynpölyä", ja vertaisarvioinnin manipuloinnista löytyi viitteitä. Yhdessä tapauksessa artikkeli oli kopioitu ja julkaistu eri tekijänimillä. Julkaisija asetti kiellon useille sadoille kirjoittajille. Wiley julkaisi joulukuussa 2023 artikkelin "Tackling publication manipulation at scale: Hindawi’s journey and lessons for academic publishing". Toukokuussa 2023 lopetettiin neljä julkaisua: * Computational and Mathematical Methods in Medicine * Journal of Healthcare Engineering * Journal of Environmental and Public Health * Computational Intelligence and Neuroscience Web of Sciencesta poistettiin 19 julkaisua, koska ne eivät täyttäneet laatuvaatimuksia: * Advances in Materials Science and Engineering * Biomed Research International * Computational and Mathematical Methods in Medicine * Computational Intelligence and Neuroscience * Contrast Media & Molecular Imaging * Disease Markers * Education Research International * Evidence-Based Complementary and Alternative Medicine * Journal of Environmental and Public Health * Journal of Healthcare Engineering * Journal of Nanomaterials * Journal of Oncology * Mathematical Problems in Engineering * Mobile Information Systems * Oxidative Medicine and Cellular Longevity * Scanning * Scientific Programming * Security and Communication Networks * Wireless Communications & Mobile Computing ==Lähteet== Luokka:Kustantamot Luokka:Egyptiläinen kulttuuri
Águedo Marrero Rodríguez

Águedo Marrero Rodríguez on espanjalainen kasvitieteilijä ja tutkija. Hänen tutkimusalueensa vaihtelevat kasvien sytogenetiikasta kasvisystematiikkaan, biogeografiaan ja evoluution tutkimukseen. Marrero Rodríguez on myös osallistunut aktiivisesti moniin erilaisiin suojelubiologisiin sekä luonnon tilaa kartoittaviin projekteihin. Marrero Rodríguez on tutkinut etenkin Kanariansaarten, Välimeren ympäristön sekä Luoteis-Afrikan kasvistoa ja luontoa. Hän on kuvannut, kartoittanut ja julkaissut lukuisia Kanariansaarten endeemisten kasvien populaatioita sekä löytänyt useita jo sukupuuttoon kuolleiksi luultuja lajeja. Kaiken kaikkiaan Marrero Rodríguez on kuvannut noin parikymmentä tieteelle uutta lajia. Tieteellisiä julkaisuja Marrero Rodríguez on kirjoittanut itse tai yhdessä muiden tutkijoiden kanssa yhteensä yli sata ja hän on toiminut useampien kansallisten sekä kansainvälisten tieteellisten lehtien artikkeleiden vertaisarvioijana. == Lähteet == * Jardín Botánico Canario "Viera y Clavijo" – Unidad Asociada al CSIC: Águedo Marrero Rodríguez == Aiheesta muualla == * JSTOR Global Plants: Marrero Rodríguez, Águedo Luokka:Espanjalaiset kasvitieteilijät Luokka:Vuonna 1953 syntyneet Luokka:Elävät henkilöt
Loco moco

Loco moco on havaijilainen ruokalaji, joka koostuu hampurilaispihvistä, paistetusta kananmunasta ja riisistä. Päälle tulee yleensä BBQ-kastiketta. Ruokalaji sai alkunsa vuonna 1949 Hilossa pienessä kahvilassa nimeltä Lincoln Grill. Omistajat Richard ja Nancy Inouye saivat paikallisilta nuorilta pyynnön tehdä jotain, joka ei veisi niin paljon aikaa laittamisessa kuin aasialaiset ruuat sekä olisi samalla vaihtelua amerikkalaisille sandwich-leiville. Omistajat keksivät heittää yhteen riisiä, hampurilaispihvin ja paistetun kananmunan kastikkeella. Asiakkaiden mielestä tämä oli hullu () yhdistelmä, mistä ruokalajin nimi tulee. "Moco" lisättiin nimeen, koska se rimmasi ja kuulosti hyvältä. Nykyään loco moco kuuluu lähes kaikkien havaijilaisten ravintoloiden ruokalistaan, ja vaikka ei kuuluisi, tehdään se usein pyynnöstä. == Lähteet == Luokka:Havaijilainen keittiö Luokka:Munaruoat Luokka:Riisiruoat Luokka:Hampurilaiset Luokka:Hilo
Sakramentaali

Sakramentaaleiksi kutsutaan yleisesti pääasiassa erilaisia kristillisiä siunaustoimituksia, jotka teologisesti määritellään varsinaisia sakramentteja vähäisemmiksi. Sakramentaalit eivät ole Jumalan, vaan kirkon asettamia.KKK 1667 Luterilaisen teologian näkökulmasta sakramentaali ei ole armonväline. Kirkollisia siunaamis- ja esirukoustoimituksia voidaan sanoa sakramentaaleiksi. Esimerkiksi kasuaalitoimitukset, kuten avioliittoon vihkiminen, konfirmaatio ja hautaan siunaaminen ovat sakramentaaleja.Aamenesta öylättiin – kirkon sanasto Karismaattisen liikkeen piirissä siunatut rukousliinat voidaan luokitella sakramentaaleiksi. Rituale Romanum sisältää rukouksen sairasvuoteen lakanoiden siunaamiseksi. Saman kaltainen käyttö on vihreällä skapulaarilla. Roomalaiskatolisessa ja ortodoksisessa kirkossa sakramentaali on sakramentin tapainen toimitus, esim siunaus tai vihkimys, joka ei vaikuta kuten sakramentti ex opere operato.Teologian Sanakirja Katolisen kirkon katekismuksen luonnehdinnan mukaan sakramentaalien hyöty on siinä, että ne "valmistavat kirkon rukouksen kautta ottamaan armon vastaan ja toimimaan yhteistyössä sen kanssa." (KKK 1670) sakramentaalien "kautta myös mitä erilaisimmat elämän tilanteet tulevat pyhitetyiksi" (KKK 1667)Katolisen kirkon katekismus Sakramentaaleja käsittelevät Kanonisen lain kohdat 1166-1172Code of Canon Law, PART II Sakramentaaleja ovat esimerkisi benediktiot, vihkivesi ja eksorkismi. ==Lähteet== Luokka:Kristillinen teologia Luokka:Katolinen teologia Luokka:Katolinen spiritualiteetti Luokka:Kirkolliset toimitukset Luokka:Kristilliset käsitteet
Grancanariantraakkipuu

Grancanariantraakkipuu (Dracaena tamaranae) on traakkipuiden (Dracaena) sukuun kuuluva kasvilaji. Se on puumainen kasvi, joka voi kasvaa kuudesta kymmeneen metriä korkeaksi. Kanariantraakkipuun (Dracaena draco) tavoin grancanariantraakkipuu muodostaa oksia vasta kukinnan jälkeen. Grancanariantraakkipuun oksat ovat lyhyempiä kuin sen sukulaislajeilla ja sen pääoksat haarautuvat aina kolmeen osaan, kun taas kanariantraakkipuu haarautuu aina kahteen osaan. Grancanariantraakkipuun rungon kuori on kellertävänharmahtavaa, hieman kiiltävää ja lähes sileää. Lehdet ovat kapeita, ehytlaitaisia ja muodoltaan miekkamaisia, 40–80 cm pitkiä sekä enintään 4,5 cm leveitä. Kesäisin puut tuottavat runsashaaraisia ja monikukkaisia kukintoja, jotka ovat 80–100 cm pitkiä. Kukat ovat vihertävänvalkoisia ja kaksineuvoisia. Hedelmät ovat pieniä ja pallomaisia sekä kypsinä oransseja tai punertavia. Yleensä kussakin hedelmässä on vain yksi siemen, jonka halkaisija on enintään 7 mm. Grancanariantraakkipuu kasvaa lämpimillä metsänreunoilla yleensä 300–1000 metrin korkeudessa. Laji suosii varjoisia sekä kosteita kasvupaikkoja ja kasvaa usein kallioisessa tai kivikkoisessa ympäristössä, kuten kallionhalkeamissa. Grancanariantraakkipuu kasvaa usein yhdessä katajien, oliivipuiden sekä pensasmaisten kistusten ja päivännoutojen kanssa. Joskus lajia tavataan muunkinlaisista kasviyhteisöistä sekä mäntymetsistä. Grancanariantraakkipuu on hyvin harvinainen laji ja sitä kasvaa luontaisena vain Gran Canarian saaren lounaisosissa. Lajia on kutsuttu Euroopan harvinaisimmaksi puulajiksi ja sitä kasvaa luonnossa vain 70 yksilöä. Kalliokiipeilijät löysivät grancanariantraakkipuun vuonna 1999. == Lähteet == == Aiheesta muualla == * Global Biodiversity Information Facility (GBIF): Dracaena tamaranae Luokka:Traakkipuut Luokka:Uhanalaiset kasvit Luokka:Kanariansaarien kasvit
Christoph Blumhardt (vanhempi)

Christoph Blumhardt (1805 - 1880), oli Christian Gottlieb Blumhardtin veljenpoika ja saksalainen pappi. Blumhardt oli pastorina Möttlingenissä, jossa hän harjoitti harvinaisen ahkerasti sielunhoitoa. Hän tuli tietoiseksi parantamisen armolahjasta kätten päällepanemisen kautta, kun esirukouksen kohde vapautui riivauksesta.Tämän jälkeen Blumhardt erosi virastaan ​​ja osti Bollissa lähellä Göppingeniä olevan rikkikylpylän, jossa hän työskenteli sielunhoitajana ja karismaattisena parantajana, kunnes hän kuoli 25. helmikuuta 1880. Bollin kylpylä tuli Blumhardtin vaikutuksesta maailmankuuluksi.Meyers Konversationslexikon ==Suomennetut teokset== * Valtakunnan rukous : lyhyt Isämeidänrukouksen selitys, WSOY 1931 ==Lähteet== ==Kirjallisuutta== *Ragaz, Leonhard: Valtakunnan evankeliumi : Johann Christoph Blumhardtin ja Christoph Friedrich Blumhardtin julistuksessa ja elämäntyössä. WSOY 1928 == Aiheesta muualla == * Vieläkö Blumbardtien henki elää? Eräs hautuumaakäynti Saksassa, Aamulehti, 16.06.1929, nro 162, s. 20, Kansalliskirjaston digitaaliset aineistot * Pesämaa, Heikki: Blumhardtien viitoittama tie Jumalan valtakuntaan Leonhard Ragazin Valtakunnan Evankeliumin mukaan Pro gradu, Itä-Suomen yliopisto, tammikuu 2016 Luokka:Saksalaiset papit Luokka:Saksalaiset virsirunoilijat Luokka:Eksorkistit Luokka:Yliluonnollinen parantaminen Luokka:Vuonna 1805 syntyneet Luokka:Vuonna 1880 kuolleet
Einari Haaki

Karl Einari Väinö Haaki (2. kesäkuuta 1895 Helsinki – 28. syyskuuta 1958 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Haakin vanhemmat olivat työmies Karl Vihtori Haaki ja kauppias Amanda Arlin ja puoliso vuodesta 1918 Aino Siiri Karlsson. Haaki kävi Helsingin Kauppiaitten Kauppakoulun ja teki opintomatkoja Venäjälle, Skandinaviaan ja Keski-Euroopan maihin. Hän oli ensin Gösta Oldenburgin kenkäkaupan asiapoika vuodesta 1909, sitten myyjä ja kauppamatkustaja useissa eri liikkeissä, Pohjoismaiden Koruompeluliikkeen kauppamatkustaja ja myyntipäällikkö 1919–1936 ja Neli Oy:n osakas vuodesta 1936, toimitusjohtaja vuodesta 1937 ja omistaja vuodesta 1948. Kansanhuoltoministeriön tekstiiliosaston vt. toimistopäällikkönä Haaki toimi 1943. Hänellä oli myös useita luottamustehtäviä. Haaki sai kauppaneuvoksen arvonimen 1950. Hän tuki taloudellisesti erityisesti Liikesivistysrahastoa ja teki vaimoineen 1955 huomattavan lahjoituksen Suomen Kulttuurirahastolle, jonka turvin perustettiin heidän nimikkorahastonsa. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Kauppaneuvokset Luokka:Vuonna 1895 syntyneet Luokka:Vuonna 1958 kuolleet
Oski Nurmi

Oskar Henrik (Oski) Nurmi (26. maaliskuuta 1892 Tammela – 22. lokakuuta 1968 Helsinki) oli suomalainen rautakauppa-alan kauppias, yrittäjä ja yritysjohtaja, joka sai kauppaneuvoksen arvonimen. Nurmen vanhemmat olivat ruiskumestari Juho Nurmi ja Sofia Löfholm ja puoliso vuodesta 1916 Ida Auvinen. Nurmi kävi keskikoulun ja Sortavalassa kauppakoulun kiitettävin arvosanoin 1910–1911. Hän oli Veljekset Kivinen Oy:n harjoittelija, hinnoittelija ja ostopäällikkö 1907–1917, Karjalan Rauta Oy:n perustaja ja toinen johtaja 1917–1929 ja Rautakauppojen Ostokunnan, vuodesta 1929 Rautakauppojen Oy, perustajia 1928 ja toimitusjohtaja ja johtokunnan jäsen 1929–1962. Nurmi oli myös Puolmatkan Teollisuus Oy:n perustajia, toimitusjohtaja ja johtokunnan jäsen 1941–1962. Hän oli Sortavalan kaupunkivaltuuston jäsen 1926–1929 ja hänellä oli myös useita muita luottamustehtäviä. Sortavalan suojeluskunnan perustajiin kuulunut Nurmi oli Sortavalan suojeluskuntapiirin piiriesikunnan jäsen 1917–1929. Sotilasarvoltaan hän oli reservin kapteeni. Nurmi sai kauppaneuvoksen arvonimen 1950. Nurmi ja hänen johtamansa yhtiö tunnettiin myös lahjoituksistaan muun muassa Liikesivistysrahastolle ja Helsingin kauppakorkeakoululle. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Sortavalan kaupunginvaltuutetut Luokka:Kauppaneuvokset Luokka:Vuonna 1892 syntyneet Luokka:Vuonna 1968 kuolleet
Uskonto Alabamassa

Alabama on Yhdysvaltain raamattuvyöhykkeellä (bible belt) sijaitseva osavaltio. Alabama on poliittisesti ja yhteiskunnallisesti konservatiivinen osavaltio, jossa republikaanien kannatus on vahvaa, ja tähän heijastuu myös osavaltion vahva uskonnollisuus. Alabamalaisista 47 prosenttia ilmoitti vuonna 2014 käyvänsä viikoittain kirkossa. Korkeampi prosenttiluku oli ainoastaan Utahissa, jossa mormonismi on valtauskonto. Valtaosa Alabaman asukkaista on protestantteja, ja selkeästi suurin protestanttinen suuntaus on baptismi. Toinen merkittävä suuntaus on metodismi. Niin baptistit kuin metodistit perustivat ensimmäisen kirkkonsa Alabamaan vuonna 1808. Osavaltion varhaisina vuosina presbyteerinen kirkko oli merkittävä vaikuttaja Alabamassa, mutta johtuen presbyteriaanien vahvasta keskusjohtoisuudesta ja korkean koulutuksen vaatimuksesta papeille, joka johti joillain alueilla pulaan presbyteeripapeista, muut kirkkokunnat kasvoivat nopeasti suuremmiksi. ==Lähteet== *
Arvi Kilpinen

Johan Arvid (Arvi) Kilpinen (27. huhtikuuta 1905 Espoo – 9. helmikuuta 1973 Toijala) oli suomalainen yrittäjä ja yritysjohtaja, joka sai kauppaneuvoksen arvonimen. Kilpisen vanhemmat olivat tiilimestari Juho Kustaa Kilpinen ja Ida Lindgren ja puoliso vuodesta 1940 Ruth Kaarina Salmelin. Kilpinen kävi kansakoulun ja teki opintomatkoja Viroon, Saksaan, Tanskaan ja Ruotsiin. Hän oli Helsingin Puu Oy:n metsätyönjohtaja vuodesta 1921, Paperipuu Oy:n metsätyönjohtaja 1926–1927 ja Uudenmaan piirin piiripäällikkö 1928–1930, Toiminimi Arvi Kilpisen perustaja ja johtaja 1930–1938, Jalofaneeri Oy:n pääosakas, toimitusjohtaja ja johtokunnan puheenjohtaja 1938–1942, Viiala Oy:n omistaja, toimitusjohtaja ja johtokunnan puheenjohtaja 1941–1957 ja Oy Craftwood Ab:n omistaja vuodesta 1968. Kilpinen oli Viialan kunnanvaltuutettu vuodesta 1946 ja hänellä oli myös useita muita luottamustehtäviä. Viiala oli Suomen Lentäjien Yhdistyksen perustajajäsen ja puheenjohtaja 1945–1946 ja kuului Suomen Ilmailuliiton johtokuntaan. Sotilasarvoltaan sekä talvisotaan että jatkosotaan hävittäjälentäjänä osallistunut Kilpinen oli reservin kersantti. Hänet muistetaan myös hevosurheilun harrastajana. Kauppaneuvoksen arvonimen Kilpinen sai 1950. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Viialan kunnanvaltuutetut Luokka:Suomalaiset hävittäjälentäjät Luokka:Vuonna 1905 syntyneet Luokka:Vuonna 1973 kuolleet
Yavuz-luokka

Yavuz-luokka on Turkin laivaston neljän fregatin muodostama alusluokka, jonka alukset perustuvat saksalaisen Blohm+Voss telakan MEKO 200 luokan aluksiin. == Alukset == Alukset tilattiin huhtikuussa 1983.Gardiner 1995 s. 471 Yavuz- luokan fregatit Nimi Telakka Kölinlasku Vesille Valmis Kohtalo TCG Yavuz Blohm+Voss, Hampuri 31. toukokuuta 1985 7. marraskuuta 1985 17. heinäkuuta 1987 TCG Turgutreis Howaldtswerke-Deutsche Werft, kiel 20. syyskuuta 1985 30. toukokuuta 1986 4. helmikuuta 1988 TCG Fatih laivastontelakka Gölcük, Kocaeli 1. tammikuuta 1986 24. huhtikuuta 1987 22. heinäkuuta 1988 TCG Yıldırım Gölcük 24. huhtikuuta 1987 22. heinäkuuta 1988 21. heinäkuuta 1989 == Lähteet == * * === Viitteet === *
Poliittinen itsemurha

Poliittinen itsemurha tarkoittaa tilannetta, jossa poliitikon ehdottama laki, tekemä päätös, kannattama asia tai sanoma kommentti on niin epäsuosittu kansalaisten silmissä, että se auttamatta johtaa vaalitappioon tai virasta erottamiseen tai eroamiseen. Myös tilannetta, jossa poliitikon urakehitys puolueessaan loppuu hänen käännyttyään puolueen johtoa vastaan, voidaan pitää poliittisena itsemurhana. ==Esimerkkejä== Marine Le Pen torppasi isänsä Jean- Marien vaaliehdokkuuden vuonna 2015, sillä hän piti isänsä antisemitistisiä kommentteja poliittisena itsemurhana. Paavo Väyrynen piti vuonna 2022 blogikirjoituksessaan mahdollisena poliittisena itsemurhana sitä, jos Keskusta tukisi Suomen Nato-jäsenyyttä. Vuotta aiemmin hän oli käyttänyt samaa ilmaisua siitä, jos Keskusta vaatisi vähintään 15 000 suuruisen kiintiön asettamista työperäiselle maahanmuutolle. ==Lähteet== Luokka:Politiikan käsitteet Luokka:Poliittiset käsitteet Luokka:Metaforat
Barbaros-luokka

Barbaros-luokka on Turkin laivaston neljän fregatin muodostama alusluokka, jonka alukset perustuvat saksalaisen Blohm+Voss telakan MEKO 200 luokan aluksiin. Luokka jaetaan kahteen alaluokkaan: Barbaros- ja Salihreis-luokkaan. Kaksi ensimmäistä alusta ovat identtisiä edellisen Yavuz-luokan kanssa lukuunottamatta sitä, että ne ovat seitsemän metriä pidempiä ja propulsiojärjestelmää. Aluksilla on myös valmius Mk 41 VLS järjestelmän asentamiseksi. Salihreis-luokan aluksiin järjestelmä asennettiin varustettaessa ja siiloihin asennettiin ESSM-ohjukset. Samalla miehistöntarve kasvoi 200 henkeen.Aris 1995 s. 51 == Alukset == Ensimmäisen alaluokan kaksi alusta tilattiin 19. tammikuuta 1990 ja toisen alaluokan alukset 14. joulukuuta 1992.Gardiner 1995 s. 472 Barbaros-luokan fregatitseaforces.org Nimi Telakka Kölinlasku Vesille Valmis Kohtalo TCG Barbaros Blohm+Voss, Hampuri huhtikuu 1992 26. lokakuuta 1994 maaliskuu 1995 TCG Oruçreis laivastontelakka Gölcük, Kocaeli 23. heinäkuuta 1992 28. heinäkuuta 1994 1996 TCG Salihreis Blohm+Voss 16. maaliskuuta 1995 26. syyskuuta 1997 20. heinäkuuta 1998 TCG Kemalreis Gölcük 3. joulukuuta 1995 22. heinäkuuta 1998 8. kesäkuuta 2000 == Lähteet == * * === Viitteet === *
Peter Van Miltenburg

Peter Van Miltenburg (s. 16. elokuuta 1957 Geelong, Victoria) on australialainen pikajuoksija. Hän edusti maataan Los Angelesin kesäolympialaisissa 1984 karsiutuen 100 metrillä ja 200 metrillä puolivälierissä sekä 4 × 400 metrin viestissä välierissä. Van Miltenburg voitti Australian 200 metrin mestaruuden vuonna 1984 ajalla 21,17. == Henkilökohtaiset ennätykset == Lähde: Matka Aika Paikka Päivä 100 m 10,47 Adelaide 14. maaliskuuta 1984 200 m 20,69 Melbourne 6. maaliskuuta 1984 == Lähteet == Luokka:Australialaiset pikajuoksijat Luokka:Vuonna 1957 syntyneet Luokka:Elävät henkilöt
Aatu Kangasniemi

Aatu Juhani Kangasniemi (s. 25. helmikuuta 2006) on suomalainen moukarinheittäjä ja kuulantyöntäjä. Hän edustaa Espoon Tapioita. Kangasniemi saavutti Jerusalemin alle 18-vuotiaiden EM-kilpailuissa 2022 moukarinheitossa hopeaa tuloksella 77,74 m, mikä oli hänen henkilökohtainen ennätyksensä. Hän saavutti samana päivänä myös kuulantyönnössä pronssia tuloksella 19,48 m. Kangasniemi voitti Helsingin olympiastadionilla nuorten Ruotsi-ottelussa moukarinheiton ja kuulantyönnön vuonna 2022. Lisäksi hän on muun muassa heittänyt moukarilla 15-vuotiaiden poikien Suomen ennätyksen ja voittanut 16-vuotiaiden poikien moukarinheiton Suomen mestaruuden. Slovenian Mariborissa järjestetyissä vuoden 2023 Euroopan nuorten Olympiafestivaaleilla Kangasniemi saavutti kaksi hopeamitalia kuulantyönnöstä ja moukarinheitosta. Myöhemmin kesällä Kangasniemi voitti Tukholmassa järjestetyssä nuorten Ruotsi-ottelussa samaan aikaan käynnissä olleet kuulantyönnön ja moukarinheiton. Syyskuussa 2024 Kangasniemi työnsi miesten kuulalla tuloksen 17,70 metriä. Tulos on ulkoradoilla Suomen kaikkien aikojen paras 18-vuotiaan työntämä tulos. == Henkilökohtaiset ennätykset == Laji Tulos Päivämäärä Kuulantyöntö (5 kg) 21,08 m 27.9.2023 Kuulantyöntö (6 kg) 20,50 m 29.7.2024 Kuulantyöntö (7,26 kg) 17,91 m 22.1.2025 Moukarinheitto (5 kg) 79,71 m 14.10.2023 Moukarinheitto (7,26 kg) 67,14 m 26.5.2024 == Lähteet == Luokka:Suomalaiset moukarinheittäjät Luokka:Suomalaiset kuulantyöntäjät Luokka:Vuonna 2006 syntyneet Luokka:Elävät henkilöt
Matomerimakkarat

Matomerimakkarat (Synaptidae) on merimakkaroihin kuuluva heimo. Heimon lajeja tavataan merivesistä. == Taksonomia ja anatomia == Matomerimakkaroihin luetaan kuuluvaksi 17 sukua. Ruumiinrakenteeltaan heimon lajit ovat matomaisia, pitkänomaisia ja pehmeäruumiisia. Niillä ei ole putkijalkoja, vaan ne liikkuvat ruumistaan supistamalla ja rentouttamalla lihaksiaan peristalttisesti. Matomerimakkaroilla on liikkumista helpottavia skleriittejä. Suun ympärillä on ravinnonhankintalonkeroita. Matomerimakkarat voivat kasvaa pituudeltaan suurimmillaan kymmenistä senteistä jopa kahteen metriin. == Lähteet == Luokka:Merimakkarat
Uma

Uma, UMA tai UMa voi tarkoittaa ainakin seuraavia: *Uma, konnaliskojen heimoon kuuluva suku *Uma, eräs hindujumalatar Parvatin nimistä *Uma, etunimi: **Uma Aaltonen, oik. Ulla-Maija Aaltonen (1940–2009), suomalainen kirjailija, toimittaja ja europarlamentaarikko **Uma Thurman (s. 1970), yhdysvaltalainen näyttelijä ja malli ==Lyhenteenä== *Iso karhu (Ursa Major, UMa), tähtikuvio *Unlicenced Mobile Access (UMA), langattomassa viestinnässä käytetty tekniikka *Uniform Memory Access (UMA), tietokoneen muistiarkkitehtuurin tyyppi *Madeiran yliopisto (Universidade da Madeira, UMA), yliopisto Portugalissa *Málagan yliopisto (Universidad de Málaga, UMA), yliopisto Espanjassa *Mannheimin yliopisto (Universität Mannheim, UMA tai UniMA), yliopisto Saksassa *Maghreb-liitto (Union du Maghreb Arabe, UMA), Pohjois-Afrikan Maghreb-alueen valtioiden välinen liitto.
Setä-Pappa

Setä-Pappa (engl. Uncle Grandpa) on yhdysvaltalainen, Peter Browngardtin luoma animaatiosarja. Sitä esitiettiin Cartoon Networkilla vuosina 2013–2017. == Ääninäyttelijät == Alkuperäinen ääninäyttelijä Suomenkielinen ääninäyttelijä Hahmo Peter Browngardt Aku Laitinen Setä-Pappa Kevin Michael Richardson Pasi Ruohonen herra Gus Adam DeVine Petri Hanttu Pizza-Steve Luokka:Yhdysvaltalaiset animaatiosarjat
Bridge over Troubled Water (kappale)

Bridge Over Troubled Water on Paul Simonin säveltämä ja Art Garfunkelin laulama kappale samannimisellä albumilla vuonna 1970. Se on Simon & Garfunkelin suurin hitti, joka nousi listaykköseksi Atlantin molemmilla puolilla. Sanoituksellisesti kappale puhuttelee vaikeita aikoja läpikäyvää ystävää ja vakuuttaa tätä lojaalisuudesta ja vankkumattomasta tuesta. Yksinkertainen teksti on universaali ystävyyden ylistys ja käsittää kolme säkeistöä. Musiikillisesti laulu on varsin pitkä ja melodialtaan pitkäkaarinen ja sisältää vaikutteita gospel-soinnutuksesta. Paul Simon mainitsi myös J.S.Bachin Matteus-passiossa soivan koraalin inspiraatioksi idealleen. Laulusta on tehty cover-versioita, esimerkiksi Elvis Presley, Aretha Franklin ja Johnny Cash. Suomenkielisen version, Silta yli synkän virran, sanoitti Pertsa Reponen ja lauloivat muun muassa Kirka ja Fredi. Useat suomalaiset kuorot ovat levyttäneet englanninkielisen version. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Tämä kappale ylsi kyselyn kokonaistuloksissa sijalle 58. == Lähteet == Luokka:Vuoden 1970 kappaleet Luokka:Simon & Garfunkelin kappaleet Luokka:Billboard Hot 100 -listan ykköset
Tanskan 3. divisioona

Tanskan 3. divisioona on Tanskan jalkapalloilun neljänneksi korkein sarjataso. Kaudella 2023–2024 sarjassa pelaa kaksitoista joukkuetta. == Joukkueet kaudella 2023-2024 == * BK Frem * Boldklubben Avarta * Holbæk B&I; * Holstebro BK * IF Lyseng * Ishøj IF * Næsby BK * SfB-Oure FA * Vanløse IF * Vejgaard Boldspilklub * VSK Aarhus * Young Boys FD ==Lähteet== Luokka:Tanskan palloilusarjat Luokka:Tanskan jalkapallo
Tanskan naisten jalkapalloliiga

Tanskan naisten jalkapalloliiga eli Gjensidige Kvindeliga on Tanskan naisten jalkapalloilun korkein sarjataso. Kaudella 2023–2024 sarjassa pelaa kahdeksan joukkuetta. == Joukkueet kaudella 2023-2024 == * Aalborg BK * Aarhus GF * Brøndby IF * FC Nordsjælland * FC Thy–ThistedQ * Fortuna Hjørring * Kolding IF * HB Køge == Tanskan mestarit == * 1973 Ribe BK * 1974 Ribe BK * 1975 BK Femina * 1976 Ribe BK * 1977 BK Femina * 1978 Ribe BK * 1979 Ribe BK * 1980 BK Femina * 1981 B 1909 * 1982 Hjortshøj-Egaa IF * 1983 B 1909 * 1984 Hjortshøj- Egaa IF * 1985 B 1909 * 1986 Hjortshøj-Egaa IF * 1987 Hjortshøj-Egaa IF * 1988 Hjortshøj-Egaa IF * 1989 Hjortshøj-Egaa IF * 1990 Hjortshøj-Egaa IF * 1991 Hjortshøj-Egaa IF * 1992 B 1909 * 1993 B 1909 * 1994 Fortuna Hjørring * 1995 Fortuna Hjørring * 1996 Fortuna Hjørring * 1996–1997: Hjortshøj-Egaa IF * 1997–1998: Hjortshøj-Egaa IF * 1998–1999: Fortuna Hjørring * 1999–2000: Odense Q * 2000–2001: Odense Q * 2001–2002: Fortuna Hjørring * 2002–2003: Brøndby IF * 2003–2004: Brøndby IF * 2004–2005: Brøndby IF * 2005–2006: Brøndby IF * 2006–2007: Brøndby IF * 2007–2008: Brøndby IF * 2008–2009: Fortuna Hjørring * 2009–2010: Fortuna Hjørring * 2010–2011: Brøndby IF * 2011–2012: Brøndby IF * 2012–2013: Brøndby IF * 2013–2014: Fortuna Hjørring * 2014–2015: Brøndby IF * 2015–2016: Fortuna Hjørring * 2016–2017: Brøndby IF * 2017–2018: Fortuna Hjørring * 2018–2019: Brøndby IF * 2019–2020: Fortuna Hjørring * 2020–2021: HB Køge * 2021–2022: HB Køge ==Lähteet== Luokka:Tanskan palloilusarjat Luokka:Tanskan jalkapallo
Tanskan naisten 1. divisioona

Tanskan naisten 1. divisioona on Tanskan naisten jalkapalloilun toiseksi korkein sarjataso. Kaudella 2023–2024 sarjassa pelaa kahdeksan joukkuetta. == Joukkueet kaudella 2023-2024 == * ASA Aarhus * B 93 * BSG * Næstved HG * Odense Q * Sundby * Varde IF * Østerbro IF ==Lähteet== Luokka:Tanskan palloilusarjat Luokka:Tanskan jalkapallo
Ua Mau ke Ea o ka ʻĀina i ka Pono

pienoiskuva|Motto kaiverrettuna Honolulun kaupungintalon kulmakiveen Ua Mau ke Ea o ka ʻĀina i ka Pono on Havaijin virallinen motto, joksi se on määritelty osavaltion perustuslaissa. Yleinen englanninkielinen käännös sille on: ”The life of the land is perpetuated in righteousness”. Osavaltion perustuslaissa mainitaan kuitenkin vain havaijinkielinen versio. Motto löytyy mm. Havaijin osavaltion sinetistä. Motto on peräisin kuningas Kamehameha III:n vuonna 1843 pitämästä puheesta, jonka taustalla oli niin sanottu Pauletin tapaus, viisi kuukautta kestänyt brittimiehitys Havaijilla. Huolimatta moton yleisesti käytössä olevasta englanninkielisestä käännöksestä osa sen sanoista voidaan kääntää hieman eri tavalla: * ea: ”elämä” tai ”itsenäisyys” * pono: ”oikeellisuus” tai ”hyvyys”, ”reiluus” * ‘āina: merkitys laajempi kuin vain ”maa” ja viittaa syvään suhteeseen ihmisten ja näiden kotimaan välillä. Näin ollen Ua Mau ke Ea o ka ʻĀina i ka Pono voidaan suomentaa esimerkiksi: ”Kotimaan itsenäisyys on reiluudella ikuistettu”. == Lähteet == Luokka:Havaijinkieliset sanat ja sanonnat
Tanskan jalkapalloliitto

Tanskan jalkapalloliitto (, lyh. DBU) on tanskalaista jalkapalloa hallinnoiva järjestö. DBU on perustettu vuonna 1889. Vuonna 2021 DBU:hun kuului 1577 seuraa ja yli 344 000 pelaajaa. Järjestön toimitusjohtaja on Jakob Jensen ja hallituksen puheenjohtaja on vuodesta 2014 ollut Jesper Møller == Piirit == DBU:n toiminta on jaettu kuuteen piiriin: * DBU Bornholm * DBU Fyn * DBU Jylland * DBU København * DBU Lolland-Falster * DBU Sjælland == Puheenjohtajat == Seuraavat henkilöt ovat toimineet DBU:n puheenjohtajina: * 1889-1890: F. I. A. Markmann * 1890-1894: H. Hilarius Kalkau * 1894-1897: Johs. Forchhammer * 1897-1911: A. Albertsen * 1911-1918: Ludvig Sylow * 1918-1935: Louis Østrup * 1935-1940: Kristian Middelboe * 1940-1948: Leo Frederiksen * 1948-1950: Kristian Middelboe * 1950-1964: Ebbe Schwartz * 1965-1977: Vilhelm Skousen * 1977-1990: Carl Nielsen * 1990-1991: Hans Erik Jensen * 1991-2002: Poul Hyldgaard * 2002-2014: Allan Hansen * 2014→ Jesper Møller == Lähteet == Luokka:Kansalliset jalkapalloliitot Palloliitto
Suomalainen leipä

alt=Pöydällä lajitelma ruisleipiä: pyöreä ja kulmikas limppu, reissumies- palaleipää, reikäleipä ja hapankorppuja.|pienoiskuva|Suomalaisia ruisleipiä. alt=Isoja ja litteitä ruisrieskoja ja pienempiä ja pulleampia perunarieskoja.|pienoiskuva|Suomalainen ruisrieska ja perunarieska. Suomalainen leipä on tehty perinteisesti rukiista, ohrasta, kaurasta tai tattarista. Vehnäleipä yleistyi vasta 1800-luvun loppupuolella. Perinteisesti eri puolilla Suomea on tehty erilaista leipää. Itä-Suomessa leipä on perinteisesti ollut pehmeää ja pyöreää, kun taas Länsi-Suomessa se on ollut kovaa siksi, koska kotitaloudet leipoivat sitä paljon kerralla ja kuivasivat jälkeenpäin vartaissa. Vartaissa kuivaamisen takia Länsi-Suomessa tehtiinkin paljon reikäleipää. Lisäksi Länsi-Suomessa tehtiin perinteisesti näkkileipää ja verileipää. Itä-Suomesta ovat peräisin suomalaiset piirakat ja kukot. Pohjois-Suomessa tehtiin ohuita ohrarieskoja ja Hämeessä ohrasta, vehnästä ja kaurasta valmistettuja sekaleipiä. Myös Itä-Suomessa tehtiin ohra-, tattari- ja kauraleipiä, joita kutsuttiin rieskoiksi. Ne olivat kuitenkin hiivalla kohotettuja ja paksumpia kuin pohjoisessa. Suomenruotsalaisessa kulttuurissa myös saaristolaisleipä on ollut suosittua ainakin kesäisin, ja koko Länsi- Suomessa maustetut ja makeat leivät ovat olleet suosiossa. Katovuosina eli vuosina, jolloin ihmiset eivät saaneet paljon viljasatoa, suomalaiset saattoivat tehdä tilapäisesti leipää myös pettujauhosta, oljesta, jäkälästä tai sammalesta. Kaupungistumisen ja teollistumisen myötä alueelliset erot tasoittuivat ja suomalaiset alkoivat ostaa leipää ruokakaupoista. 2010-luvulla ihmiset söivät joka puolella Suomea kaikenlaisia leipiä. Alueelliset erot eivät kuitenkaan täysin kadonneet. Sittemmin suomalaista leipää on alettu myydä myös palaleipinä ja valmiina viipaleina. Jotkut suomalaiset pitävät ruisleipää erityisen suomalaisena leipänä, ja vuonna 2017 ruisleipä valittiinkin Suomen kansallisruoaksi. == Lähteet == Luokka:Suomalaiset leivät
Suorinta reittiä

Suorinta reittiä on syyskuussa 2022 Nelosella alkanut suomalainen tositelevisio-ohjelma, jossa kaksi julkkisparia koettavat päästä lähtöpisteestä määränpäähän mahdollisimman suoraa reittiä pitkin. Ohjelmaa juontaa Heikki Paasonen. Vakiokapteeneina toimivat Susanna Laine ja Juuso Mäkilähde. == Ohjelman kulku == Ohjelman jokaisessa jaksossa vakiokapteenit Susanna Laine ja Juuso Mäkilähde saavat vieraakseen kaksi julkisuudesta tunnettua henkilöä, joiden kanssa heidän pitää kulkea mahdollisimman suoraa reittiä pitkin ennalta määritetystä paikasta A paikkaan B vaihtuvissa kaupungeissa. Parit kulkevat toisen parin lähtöpisteestä heidän määränpäähänsä ja voivat järjestää pieniä esteitä toiselle parille, joka estää suoran reitin kulkemisen. Studiossa arvioidaan matkan kulkua ja lopuksi kartalta katsotaan, kumpi pari on kulkenut suoriten luotisuoraksi merkityn reitin, ja ovat voittajia, jotka palkitaan. == Jaksot == Jakso Ensiesitys (Nelonen) Vieraat Voittajat Keskikatsojamäärä 1 Seinäjoki 6. syyskuuta 2022 Arja Koriseva (Team Juuso) & Niko Saarinen (Team Susanna) Team Susanna 237 000 2 Järvenpää 13. syyskuuta 2022 Tunna Milonoff (Team Juuso) & Paula Noronen (Team Susanna) Team Juuso 145 000 3 Vaasa 20. syyskuuta 2022 Kimmo Vehviläinen (Team Juuso) & Dennis Nylund (Team Susanna) Team Juuso 143 000 4 Porvoo 27. syyskuuta 2022 Karoliina Tuominen (Team Juuso) & Jarkko Niemi (Team Susanna) Team Juuso 122 000 5 Lahti 4. lokakuuta 2022 Essi Hellén (Team Juuso) & Pastori Pike (Team Susanna) Team Juuso 135 000 6 Riihimäki 11. lokakuuta 2022 Sanna Pikkarainen (Team Juuso) & Niina Lahtinen (Team Susanna) Team Juuso 144 000 7 Lohja 18. lokakuuta 2022 Jenni Poikelus (Team Juuso) & Jaakko Parkkali (Team Susanna) Team Juuso 114 000 8 Imatra 25. lokakuuta 2022 Juha Perälä (Team Juuso) & Marita Taavitsainen (Team Susanna) Team Juuso 137 000 9 Vantaa 1. marraskuuta 2022 Harri Moisio (Team Juuso) & Mikko Kekäläinen (Team Susanna) Team Juuso 108 000 10 Hämeenlinna 8. marraskuuta 2022 Krisse Salminen (Team Juuso) & Miitta Sorvali (Team Susanna) Team Susanna 123 000 == Lähteet == == Aiheesta muualla == * Ohjelman jaksoja Ruutu-suoratoistopalvelussa Luokka:Nelosen televisio-ohjelmat Luokka:2020-luvun suomalaiset kilpailuohjelmat
Denis Genreau

Denis Genreau (s. 21. toukokuuta 1999 Pariisi, Ranska) on australialainen jalkapalloilija, pelipaikaltaan keskikenttäpelaaja. Hän on pituudeltaan 175-senttimetrinen. Hän edustaa Ranskan Ligue 1:ssä pelaavaa Toulousea. Genreau aloitti liigauransa Australiassa Melbourne Cityn joukkueessa. Hän oli kauden 2018–2019 lainalla alankomaalaisessa PEC Zwollen joukkueessa ja pelasi kymmenen Eredivisien ottelua. Kesällä 2020 hän vaihtoi kotimaassaan seuraa Macarthuriin. Elokuussa 2021 hän siirtyi synnyinmaahansa Ranskaan Toulousen joukkueeseen. Hän pelasi kaudella 2021–2022 Ligue 2:ssa 34 ottelua, joista 20 ottelua avauskokoonpanossa, ja teki niissä kaksi maalia. Kaudeksi 2022–2023 Toulouse nousi Ligue 1:een. Genreau pelasi Tokion olympialaisissa kesällä 2021 Australian kaikki kolme ottelua avauskokoonpanossa. Hän pelasi Australian A-maajoukkueessa ensimmäisen kerran kesäkuussa 2021 MM-karsintaottelussa Taiwania vastaan. Hän on pelannut elokuun 2022 loppuun mennessä kolme A-maaottelua, joista kaksi ottelua avauskokoonpanossa. Genreau syntyi Ranskassa mutta hänen vanhempansa olivat häämatkallaan ihastuneet Australiaan ja niinpä perhe sitten muutti sinne asumaan. == Lähteet == Luokka:Australialaiset jalkapalloilijat Luokka:Vuonna 1999 syntyneet Luokka:Elävät henkilöt
Rantapuisto

Rantapuisto (ruots. Strandparken) on katu Lohjalla. Se kulkee Tytyristä, ABC- aseman luota Aurlahteen. == Reitti == Katu alkaa Tytyristä, Karstuntien liikenneympyrältä. Sitten se kulkee lukion paraakin ja Pitkäniemen tehdasalueen ohi. Sen jälkeen se saapuu Aurlahden rannalle, jossa se muuttuu Multapäänkaduksi ja kääntyy jyrkästi vasemmalle. == Historia == Sen alkupäässä, nykyisen lukion kohdalla, sijaitsi 60-luvulle asti läheisen selluloosatehtaan työväen asuinalue. Tällöin talot purettiin yhtä lukuun ottamatta ja alueelle valmistui kerrostaloja ja Rantapuisto linjattiin sen läpi. Viimeksi tien linjausta on muutettu vuonna 2009. Tätä ennen se alkoi Kiviniemenkadun alusta. Tällöin se linjattiin kulkemaan uudelta Karstuntieltä eteenpäin. == Lähteet == Luokka:Lohja